Ericu950/Stoicheia-meter-silver huggingface dataset:
καὶ τὰ μὲν ὧδε ἀνὰ τὴν ἕω περὶ τὰς ἐκκλησίας συνέβη .
ἐν τούτῳ δὲ Ἰουλιανὸς ὁ Καῖσαρ μάχῃ κρατήσας τῶν παρὰ τὸν Ῥῆνον ποταμὸν βαρβάρων τοὺς μὲν ἐχειρώσατο , τοὺς δὲ ἐζώγρησε .
λαμπρὸς δὲ τηνικάδε φανεὶς καὶ ὑπὸ μετριότητος καὶ ἐπιεικείας κεχαρισμένος τοῖς στρατιώταις γεγονώς , ἀναγορεύεται πρὸς αὐτῶν Σεβαστός .
μηδὲν δὲ περὶ τούτου ὡς εἰκὸς πρὸς Κωνστάντιον παραιτησάμενος ἄρχοντας μὲν τοὺς ὑπ αὐτοῦ χειροτονηθέντας ἤμειβεν , ἐπίτηδες δὲ καὶ τὰς ἐπιστολὰς ἐπεδείκνυ , δι ὧν τοὺς βαρβάρους καλῶν κατὰ Μαγνεντίου εἰς Ῥωμαίους ἤγαγεν 0 .
ἐξαπίνης δὲ τὴν θρησκείαν μεταβαλών , πρότερον χριστιανίζειν δοκῶν , ἀρχιερέα ὠνόμαζεν ἑαυτὸν καὶ τοῖς Ἑλλήνων ναοῖς ἐφοίτα καὶ ἔθυε καὶ τοὺς ὑπηκόους ὧδε θρησκεύειν ἔπειθε .
προσδοκωμένων δὲ Περσῶν Ῥωμαίοις ἐπιθήσεσθαι καὶ διὰ τοῦτο Κωνσταντίου ἐν Συρίᾳ διατρίβοντος , λογισάμενος ἀμαχητὶ δύνασθαι τῶν Ἰλλυριῶν κρατεῖν , εἴχετο τῆς ἐπ αὐτοὺς ὁδοῦ , πρόφασιν ποιούμενος ὡς ἀπολογίας χάριν ἐλαύνει πρὸς Κωνστάντιον ὑπὲρ τοῦ μὴ ἑκὼν δόξαι πρὸς τῶν στρατιωτῶν παρὰ γνώμην αὐτοῦ τὰ σύμβολα τῆς βασιλείας καταδεδέχθαι .
λέγεται δὲ ἡνίκα πρῶτον τῶν τῇδε ὅρων ἐπέβη , τὰς μὲν ἀμπέλους μετὰ τρύγην ἀμφὶ τὴν τῶν πλειάδων δύσιν ὀμφάκων πλήρεις φανῆναι , τὴν δὲ ἀπὸ τοῦ ἀέρος δρόσον διαχεθεῖσαν κατὰ τῆς αὐτοῦ ἐσθῆτος καὶ τῶν ἑπομένων καθ ἑκάστην σταγόνα σταυροῦ σημεῖον ἐντυπῶσαι .
ἐδόκει δὲ αὐτῷ τε καὶ πολλοῖς τῶν συνιόντων οἱ μὲν βότρυες παρὰ καιρὸν φανέντες σύμβολον εἶναι ἀγαθόν , ἡ δὲ δρόσος ἐκ παρατυχόντος ὧδε καταστίξαι τὴν ἐσθῆτα καθ ἧς ἔτυχε πεσοῦσα 0 .
ἄλλοι δὲ ἔλεγον τοῖν συμβόλοιν τὸ μὲν ἄωρον σημαίνειν ἀπολεῖσθαι τὸν βασιλέα ὀμφάκων δίκην , καὶ ὀλιγοχρόνιον αὐτοῦ ἔσεσθαι τὴν βασιλείαν , τὸ δὲ προμηνύειν οὐράνιον εἶναι τὸ δόγμα τῶν Χριστιανῶν , καὶ χρῆναι πάντας τῷ συμβόλῳ τοῦ σταυροῦ κατασημανθῆναι .
ὡς ἔοικε δέ , οἱ τ ἀναντία τῷ βασιλεῖ δοξάσαντες οὐ διήμαρτον τῆς ἀληθείας ·
ἀμφότερα γὰρ εὐστόχως εἰρῆσθαι προϊὼν ὁ χρόνος ἀπέδειξεν .
ἐπεὶ δὲ ἐπύθετο Κωνστάντιος ἐκστρατεύειν ἐπ αὐτὸν Ἰουλιανόν , καταλιπὼν τὴν πρὸς τοὺς Πέρσας παρασκευὴν ἐπὶ τὴν Κωνσταντινούπολιν ἠπείγετο , ἡνίκα δὴ τὴν ὁδοιπορίαν ποιούμενος ἐτελεύτησεν ἐν Μόμψου κρήναις , μεταξὺ Κιλίκων καὶ Καππαδοκῶν τῶν πρὸς τῷ Ταύρῳ , ἔτη ἀμφὶ τεσσαράκοντα καὶ πέντε γεγονώς , ἐξ ὧν τρισκαίδεκα μὲν σὺν τῷ πατρὶ ἐβασίλευσε , πέντε δὲ καὶ εἴκοσι μετ ἐκεῖνον .
ἐπεὶ δὲ ἐτελεύτησεν , ὁ μὲν Ἰουλιανὸς ἤδη τὴν Θρᾴκην εἶχεν ·
οὐκ εἰς μακρὰν δὲ εἰς τὴν Κωνσταντινούπολιν ἐλθὼν αὐτοκράτωρ ἀνηγορεύθη .
οἱ δὲ Ἕλληνες ἐλογοποίουν , ὡς καὶ πρὸ τοῦ Γαλάτας ἀπολιπεῖν αὐτὸν μαντικὴ καὶ δαίμονες ἐπὶ ταύτην τὴν ἐκστρατείαν αὐτὸν ἐκίνησαν , τὸν Κωνσταντίου θάνατον προμηνύσαντες καὶ τὴν τῶν πραγμάτων μεταβολήν .
ἦν δὲ ἄρα πιθανὸν πρόγνωσιν ταῦτα καλεῖν , εἰ μὴ καὶ αὐτὸν ὅσον οὔπω τὸ τοῦ βίου τέλος ἔφθασεν , ὡς ἐν ὀνείρῳ τῆς βασιλείας γευσάμενον .
εὔηθες γὰρ οἶμαι λέγειν , ὡς διὰ τῆς μαντικῆς προϊδὼν τὴν αὐτόματον Κωνσταντίου τελευτὴν καὶ τὴν αὐτοῦ παρὰ Πέρσαις σφαγήν , ἑκοντὴς εἰς πρ οὖπτον ἥλατο θάνατον , αὐτῷ μὲν οὐδὲν ὅτι μὴ ἀβουλίας καὶ ἀμαθοῦς στρατηγίας προσάψαντα δόξαν παρὰ πολλοῖς , τῇ δὲ Ῥωμαίων ὑπηκόῳ τοσοῦτον ἐπαγαγόντα κίνδυνον , ὡς μικροῦ πᾶσαν ἢ τὸ πλεῖστον αὐτῆς κινδυνεῦσαι ὑπὸ Πέρσαις γενέσθαι 0 .
ἀλλὰ ταῦτα μέν , ἵνα μὴ παραλελεῖφθαι δόξῃ , ὧδε εἰρήσθω ἡμῖν , καὶ ὅπῃ ἕκαστος βούλεται , ταύτῃ ἡγείσθω .
κωνσταντίου δὲ τελευτήσαντος εἰς δέος διωγμῶν ἡ ἐκκλησία καθίστατο ·
καὶ φοβερωτέραν τῆς πείρας τὴν προσδοκίαν ἐποιεῖτο τοῖς Χριστιανοῖς ὅ τε διὰ μέσου πολὺς χρόνος , ἀήθεις αὐτοὺς καταστήσας τῶν τοιούτων κινδύνων , καὶ τῶν πάλαι τιμωριῶν ἡ ἀνάμνησις καὶ τὸ τοῦ κρατοῦντος περὶ τὸ δόγμα μῖσος .
λέγεται γὰρ εὐθὺς περιφανῶς οὕτως ἀνέδην ἀπαρνήσασθαι τὴν εἰς τὸν Χριστὸν πίστιν , ὡς θυσίαις τισὶ καὶ ἐπικλήσεσιν , ἃς ἀποτροπαίους Ἕλληνες καλοῦσι , καὶ αἵματι σφαγίων τὴν καθ ἡμᾶς βάπτισιν ἀπονίψασθαι , τῇ μυήσει τῆς ἐκκλησίας ἀποταξάμενον , καὶ τὸ ἐξ ἐκείνου ἰδίᾳ τε καὶ δημοσίᾳ ἐντόμοις καὶ ἱερείοις καὶ τοῖς ὅσα θέμις ἐστὶν ἀδεῶς Ἕλλησι χρῆσθαι .
ποτὲ γοῦν αὐτῷ θυομένῳ λόγος ἀναδειχθῆναι σταυροῦ σημεῖον ἐν τοῖς σπλάγχνοις στεφάνῳ κυκλούμενον , καὶ τοὺς μὲν ἄλλους κοινωνοὺς τῆς μαντείας εἰς δέος ἐμβαλεῖν , συμβάλλοντας ἐντεῦθεν τὴν μετὰ ταῦτα τῆς θρησκείας ἰσχὺν καὶ τοῦ δόγματος τὸ ἀίδιον , καθότι ὁ στέφανος , ᾧ περιείληπτο , νίκης τε σημαντικόν ἐστι καὶ τῇ περιόδῳ τοῦ κύκλου πάντοθεν ἀρχόμενος καὶ εἰς ἑαυτὸν λήγων οὐδαμοῦ περαιοῦται .
ὅ γε μὴν ἀρχηγὸς τῆς περὶ ταῦτα διαγνώσεως θαρρεῖν ἐκέλευσεν , ὡς αἰσίων καὶ κατὰ γνώμην αὐτοῖς τῶν σφαγίων ἀναδεικνυμένων καὶ περικλειόντων τὸ τοῦ δόγματος σύμβολον καὶ εἰς τ αὐτὸν συνωθούντων , ὥστε μὴ πλατύνεσθαι καὶ ἀδεῶς χωρεῖν ἐφ οὓς βούλεται , ὅρον ἔχον τὴν τοῦ κύκλου περιγραφήν .
ἐπυθόμην δὲ ὡς καὶ τῶν φοβερῶν καὶ ἐπισημοτάτων ἀδύτων εἴς τι κατῄει , τελετῆς τινος ἢ μαντείας χάριν ·
ἐξαπίνης δὲ προσβαλλόντων αὐτῷ τῶν ἐπὶ τούτοις μεμηχανημένων καὶ γοητείαις παραγινομένων φασμάτων , ὑπὸ θορύβου καὶ δέους τῶν παρόντων ἐπιλαθόμενος  ὀψὲ γὰρ τῆς ἡλικίας ἐπὶ ταύτην ἦλθε τὴν μάθησιν  ἔλαθεν ὑπὸ τῆς προτέρας συνηθείας , οἷά γε Χριστιανὸς ἐν ἀπόροις κινδύνοις περιληφθείς , τῷ συμβόλῳ τοῦ Χριστοῦ κατασημάνας ἑαυτόν 0 .
αὐτίκα τε φροῦδα τὰ φάσματα ἐγένετο , καὶ τὸ σπουδαζόμενον ἐμπεπόδιστο .
ἀπορούμενος δὲ περὶ τούτου ὁ μυσταγωγός , ἐπειδὴ ἔγνω τὸ αἴτιον τῆς φυγῆς τῶν δαιμόνων , ἄγος τὸ γεγονὸς ἀποκαλέσας , καὶ ἀνδρεῖον εἶναι καὶ μηδὲν πρᾶξαι ἢ ἐννοῆσαι Χριστιανικὸν παρακελευσάμενος , ἔδοξε καλῶς λέγειν ·
καὶ παρασκευασάμενος αὖθις ἐπὶ τὴν τελετὴν αὐτὸν ἦγεν .
Οὐ μετρίως οὖν ἐλύπει τοὺς Χριστιανοὺς καὶ περιδεεῖς ἐποίει ἡ περὶ ταῦτα σπουδὴ τοῦ βασιλέως , καὶ μάλιστα ὅτι Χριστιανὸς ἦν πρότερον .
εὐλαβῶν γὰρ περὶ τὴν θρησκείαν πατέρων γενόμενος ἐκ νέου ἐμυήθη κατὰ τὸν θεσμὸν τῆς ἐκκλησίας καὶ τὰς ἱερὰς γραφὰς ἐπαιδεύθη καὶ ὑπὸ ἐπισκόποις καὶ ἐκκλησιαστικοῖς ἀνδράσιν ἐτράφη .
γέγονε μὲν γὰρ αὐτῷ καὶ Γάλλῳ πατὴρ Κωνστάντιος , ὁμοπάτριος ἀδελφὸς Κωνσταντίνου τοῦ βασιλεύσαντος καὶ Δαλματίου , οὗ παῖς ὁμώνυμος Καῖσαρ ἀναδειχθεὶς ἀνῃρέθη ὑπὸ τῶν στρατιωτῶν μετὰ τὴν Κωνσταντίνου τελευτήν ·
ὀρφανοὶ δὲ πατρὸς γενόμενοι καὶ αὐτοὶ τότε Δαλματίῳ συναπολέσθαι ἐκινδύνευσαν .
ἐξείλετο δὲ τῆς ἐπιβουλῆς Γάλλον μὲν ὅτι νοσῶν ἔτυχε καὶ ὅσον οὔπω αὐτομάτως τεθνήξεσθαι προσεδοκήθη , Ἰουλιανὸν δὲ τὸ νέον 0 1 ·
ἔτι γὰρ ὄγδοον ἡλικίας ἦγεν ἔτος .
παραδόξως δὲ ὧδε διασωθέντες προσετάχθησαν ἐν Καππαδοκίᾳ διατρίβειν ἐν Μακέλλῃ ·
χωρίον δὲ τοῦτο βασιλικὸν πρὸς τῷ Ἀργαίῳ ὄρει , οὐκ ἀπὸ πολλοῦ τῆς Καισαρέων πόλεως , μεγαλοπρεπῆ τε βασίλεια ἔχον καὶ λοετρὰ καὶ κήπους καὶ πηγὰς ἀεννάους 0 .
ἔνθα δὴ θεραπείας καὶ ἀγωγῆς βασιλικῆς ἠξιοῦντο , καὶ μαθήμασι καὶ γυμνασίοις τοῖς καθ ἡλικίαν ἐχρῶντο καὶ λόγων διδασκάλοις καὶ τοῖς ὑφηγηταῖς τῶν ἱερῶν γραφῶν , ὡς καὶ κλήρῳ ἐγκαταλεγῆναι καὶ ὑπαναγινώσκειν τῷ λαῷ τὰς ἐκκλησιαστικὰς βίβλους .
οὐ μὴν ἀλλὰ καὶ διὰ τῶν ἠθῶν καὶ τῶν ἔργων τὴν εὐσέβειαν ἐπεδείκνυντο , περὶ πολλοῦ ποιούμενοι τοὺς ἱερέας καὶ τοὺς ἄλλως ἀγαθοὺς καὶ περὶ τὸ δόγμα σπουδαίους , τοῖς τε εὐκτηρίοις οἴκοις θαμίζοντες καὶ ταῖς προσηκούσαις τιμαῖς τὰς τῶν μαρτύρων θήκας γεραίροντες .
τηνικαῦτα γοῦν φασιν αὐτοὺς σπουδάζοντας μεγίστῳ περιλαβεῖν οἴκῳ τὸν τάφον Μάμα τοῦ μάρτυρος εἰς ἀμφοτέρους μερίσαι τὸ ἔργον ·
ἁμιλλωμένου δὲ ἑκατέρου φιλοτιμίᾳ καὶ τιμῇ ὑπερβάλλεσθαι τὸν ἕτερον , παράδοξον συμβῆναι καὶ παντελῶς ἄπιστον , εἰ μὴ πολλοὶ τῶν ἀκηκοότων παρὰ τῶν τεθεαμένων μέχρι καὶ εἰς ἡμᾶς περιῆσαν 0 .
τὸ μὲν γὰρ Γάλλου μέρος ἐπεδίδου καὶ κατὰ γνώμην πρ οὐχώρει , τῶν δὲ Ἰουλιανοῦ πονημάτων τὰ μὲν ἠρείπετο , τὰ δὲ ἐκ τῆς γῆς ἀνεδίδοτο , τὰ δὲ παραυτίκα συνάπτεσθαι πρὸς τὸ ἔδαφος οὐκ ἠνείχετο , οἷά γε ἐξ ἀντιτύπου καὶ βιαίου τινὸς δυνάμεως κάτωθεν ἀντωθούσης ἀνακρουόμενα 0 .
πᾶσι δὲ εἰκότως τεράστιον ἐδόκει τὸ πρᾶγμα .
καὶ τοῖς μὲν πολλοῖς τῇ ἀποβάσει ἐκρίθη , οἱ δὲ καὶ ἐξ ἐκείνου συνέβαλλον μὴ ὑγιῶς ἔχειν τὸν ἄνδρα περὶ τὴν θρησκείαν , ἀλλ εὐσεβεῖν πλάττεσθαι πρὸς Χριστιανὸν ὄντα τὸν τότε κρατοῦντα ὑποκρινόμενον καὶ εἰς τὸ προφανὲς ἐξάγειν τὴν γνώμην οὐκ ἀσφαλὲς ἡγούμενον .
προὔδωκε δέ , ὡς λέγεται , τὴν πατρῴαν θρησκείαν συνουσίαις μάντεων ὑπαχθεὶς τὰ πρῶτα .
μετὰ χρόνον γάρ τινα παυσαμένου Κωνσταντίου τῆς ὀργῆς Γάλλος μὲν εἰς τὴν Ἀσίαν ἐλθὼν ἐν Ἐφέσῳ διέτριβεν , ἔνθα δὴ τὰ πλείω τῆς οὐσίας εἶχον , Ἰουλιανὸς δὲ εἰς Κωνσταντινούπολιν ἐπανελθὼν τοῖς ἐκεῖσε διδασκάλοις ἐφοίτα ·
φύσεως δὲ εὖ ἔχων καὶ τοῖς μαθήμασι ῥᾳδίως ἐπιδιδοὺς οὐκ ἐλάνθανεν ·
ἐν ἰδιώτου γὰρ σχήματι τὰς προόδους ποιούμενος πολλοῖς συνεγίνετο .
ἐπεὶ δέ , οἷα φιλεῖ ἐν ὁμίλῳ καὶ βασιλευούσῃ πόλει , ἐξάδελφος ὢν τοῦ κρατοῦντος καὶ πράγματα διοικεῖν ἱκανὸς εἶναι φαινόμενος προσεδοκᾶτο βασιλεύειν καὶ πολὺς περὶ αὐτοῦ τοιοῦτος ἐκράτει λόγος , προσετάχθη ἐν Νικομηδείᾳ διάγειν .
ἐνταῦθα περιτυχὼν αὐτῷ Μάξιμος ὁ Ἐφέσιος φιλόσοφος , φιλοσόφων αὐτῷ λόγων καθηγητὴς ἐγένετο καὶ μίσους τῆς Χριστιανῶν θρησκείας , καὶ οἷα μάντις ἀληθὲς εἶναι ἰσχυρίζετο τὸ περὶ αὐτοῦ θρυλούμενον .
ὁ δέ  τοῦτο δὴ τὸ πολλοῖς συμβαῖνον  ἐν ὑπονοίᾳ δυσχερῶν πραγμάτων ταλαιπωρούμενος , βουκοληθεὶς αἰσίαις ἐλπίσι , φίλον ἔσχε τὸν Μάξιμον 0 .
τῷ βασιλεῖ δὲ τούτων μηνυθέντων δείσας ἐν χρῷ ἐκείρατο καὶ τὸν μοναχικὸν ἐπλάττετο βίον , λάθρα δὲ τῆς ἑτέρας εἴχετο θρησκείας .
ἐπειδὴ δὲ εἰς ἄνδρας ἤδη προῄει , ἑτοιμότερον ὑπήχθη καὶ ἐπτοεῖτο περὶ τάδε .
θαυμάζων τε εἴ τίς ἐστι τέχνη προσημαίνουσα τὸ μέλλον , καὶ ἀναγκαίαν ἡγούμενος τὴν ταύτης μάθησιν , ὧν μὴ δεῖ Χριστιανοῖς εἰς πεῖραν προήχθη , καὶ τὸ ἐξ ἐκείνου τοῖς ταῦτα μετιοῦσιν ἐχρῆτο φίλοις .
ὧδε δὲ ἔχων γνώμης ἧκεν εἰς Ἀσίαν ἀπὸ Νικομηδείας , καὶ συγγενόμενος ἐκεῖσε τοιούτοις προθυμότερος περὶ ταῦτα γέγονεν .
ἐπεὶ δὲ Γάλλος ὁ αὐτοῦ ἀδελφός , Καῖσαρ καταστάς , μηνυθεὶς νεωτερίζειν ἀνῃρέθη , ὑπολαβὼν Κωνστάντιος καὶ αὐτὸν ἔρωτι βασιλείας κατέχεσθαι , ὑπὸ φυλακὴν εἶχεν .
ἐξαιτησαμένης δὲ αὐτὸν Εὐσεβίας τῆς γαμετῆς Κωνσταντίου παραιτησάμενος αὐτὸν ἀπεδήμησεν εἰς Ἀθήνας , προφάσει μὲν καθ ἱστορίαν τῶν Ἑλληνικῶν πόλεων καὶ παιδευτηρίων , ὡς δὲ λέγουσι , κοινωσόμενος τοῖς ἐκεῖσε μάντεσι περὶ τῶν καθ αὑτόν .
μετακαλεσάμενος δὲ αὐτὸν ἐνθένδε Κωνστάντιος Καίσαρα κατέστησε ·
κατεγγυήσας τε αὐτῷ πρὸς γάμον Κωνσταντίαν τὴν αὐτοῦ ἀδελφήν , ἐπὶ τοὺς πρὸς δύσιν Γαλάτας πέπομφεν .
οἱ γὰρ βάρβαροι , οὓς αὐτὸς πρώην κατὰ Μαγνεντίου εἰς συμμαχίαν ἐμισθώσατο , οὐδὲν ὄφελος εἰς τοῦτο γενόμενοι τοὺς Γαλάτας ἐδῄουν .
ἐπεὶ δὲ ἔτι νέος ἦν , τοῖς ἑπομένοις αὐτῷ στρατηγοῖς τὰ πρακτέα ἐπέτρεψε .
τῶν δὲ ῥαθυμούντων αὐτὸς ὡς ἐνῆν ὁ Καῖσαρ τοῦ πολέμου προενόει καὶ τοὺς στρατιώτας προθυμοτέρους περὶ τὴν μάχην κατέστησεν , ἄλλως τε παρακινδυνεύειν προτρέπων καὶ ῥητὸν μισθὸν τάξας ἑκάστῳ βάρβαρον ἀναιροῦντι .
κεχαρισμένος δὲ τοῖς στρατιώταις ἐντεῦθεν γενόμενος ἐδήλωσε Κωνσταντίῳ τὴν τῶν στρατηγῶν ῥᾳστώνην .
ἀποσταλέντος δὲ ἑτέρου συμβαλὼν τοῖς βαρβάροις καλῶς ἔπραξε .
τῶν δὲ περὶ σπονδῶν πρεσβευομένων καὶ ἐπιστολὰς Κωνσταντίου προϊσχομένων μετακαλουμένου σφᾶς ἐπὶ τὴν Ῥωμαίων γῆν , ἐπίτηδες ἀποπέμψαι μελλήσας τὸν τάδε πρεσβευόμενον , ἀδοκήτως τῷ πλήθει τῶν πολεμίων ἐπελθὼν ἐνίκησε .
λέγεται δὲ Κωνστάντιον ἐπιβουλεύοντα αὐτῷ τοῦτον ἐπιτρέψαι τὸν πόλεμον .
ἐμοὶ δὲ οὐ πιθανὸν τοῦτο εἶναι δοκεῖ .
ᾧ γὰρ ἐξῆν μη δὲ Καίσαρα τὴν ἀρχὴν ποιεῖν αὐτόν , τί καὶ ἐποίει καὶ τὴν ἀδελφὴν ἐδίδου γαμετήν , καὶ μεμφομένῳ περὶ τῶν ῥαθύμων στρατηγῶν ὑπήκουε καὶ σπουδαῖον ἀντὶ τούτων ἐξαπέστειλεν , ὅπως κατορθώσῃ τὸν πόλεμον , εἰ μὴ φίλος ἐτύγχανεν ;
ἀλλ ὡς συμβάλλω , τὴν μὲν ἀρχὴν εὔνους ὢν αὐτῷ Κωνστάντιος Καίσαρα κατέστησεν ·
ἐπεὶ δὲ παρὰ γνώμην αὐτοῦ Σεβαστὸς ἀνεκηρύχθη , ἢ δεδιὼς ἀνθ ὧν αὐτὸν καὶ τὸν ἀδελφὸν νέους ὄντας ἠδίκησεν , ἢ φθονῶν , ὡς εἰκός , ἐπὶ τῇ ὁμοίᾳ τιμῇ , ἐπεβούλευεν αὐτῷ διὰ τῶν πρὸς τῷ Ῥήνῳ βαρβάρων 0 .
ἀλλὰ τάδε μὲν ἄλλοις ἄλλως δοκεῖ .
ἐπεὶ δὲ μόνος εἰς τὴν βασιλείαν κατέστη , καὶ ἀνὰ τὴν ἕω τοὺς Ἑλληνικοὺς ναοὺς ἀνέῳξε καὶ τοὺς ἠμελημένους ἐπισκευάζεσθαι , τοὺς δὲ καταλυθέντας ἀνανεοῦσθαι , καὶ τοὺς βωμοὺς ἀνίστασθαι προσέταξε ·
καὶ πολλοὺς αὐτοῖς ἐξηῦρε φόρους ·
ἔθη τε παλαιὰ καὶ τὰ πάτρια τῶν πόλεων καὶ τὰς θυσίας ἀνενέωσεν .
αὐτός τε ἀναφανδὸν δημοσίᾳ ἔθυεν καὶ ἔσπενδε καὶ τοὺς περὶ ταῦτα σπουδάζοντας ἐν πολλῇ τιμῇ ἐποιεῖτο ·
μύσταις τε καὶ ἱερεῦσιν , ἱεροφάνταις τε καὶ τοῖς τῶν ξοάνων θεραπευταῖς τὰς παλαιὰς τιμὰς ἀπέδωκε ·
καὶ τὰ παρὰ τῶν πρόσθεν βασιλέων νενομοθετημένα ἐπ αὐτοῖς ἐκύρωσεν , λειτουργιῶν τε καὶ τῶν ἄλλων ὧν πρὶν εἶχον τὴν ἀτέλειαν ἐπεψηφίσατο , καὶ τὰ ἀφαιρεθέντα τῶν νεωκόρων σιτηρέσια ἀπέδωκε .
καὶ καθαροῖς εἶναι ἀπὸ τροφῶν διεκελεύετο καὶ ὅσων ἀπέχεσθαι προσῆκε τόν , ὡς Ἕλληνες λέγουσιν , ἁγιστεύειν προῃρημένον .
προσέταξε δὲ καὶ τὸν πῆχυν τοῦ Νείλου καὶ τὰ σύμβολα κατὰ τὰ παλαιὰ πάτρια κομίζεσθαι πρὸς τὸν Σάραπιν ·
κατὰ πρόσταξιν γὰρ Κωνσταντίνου τῇ ἐκκλησίᾳ προσεφέρετο .
τῷ δὲ κοινῷ τῶν πόλεων πολλάκις ἔγραφεν , εἰ μὲν πρὸς Ἑλληνισμὸν τετραμμένας ἔγνω , προτρέπων αἰτεῖν ἃς βούλονται δωρεάς , ταῖς δὲ χριστιανιζούσαις περιφανῶς ἀπηχθάνετο , μή τε ἐπιδημεῖν αὐταῖς ἀνεχόμενος μή τε πρεσβευομένων περὶ τῶν λυπούντων τὰς πρεσβείας δεχόμενος .
ἀμέλει τοι προσδοκωμένων τότε Περσῶν ἐπιστρατεύειν , πρεσβευομένοις περὶ τούτου Νισιβηνοῖς ὡς παντελῶς χριστιανίζουσι καὶ μή τε τοὺς ναοὺς ἀνοίγουσι μή τε εἰς τὰ ἱερὰ φοιτῶσιν ἠπείλησε μὴ βοηθεῖν μή τε πρεσβείαν δέχεσθαι καὶ ὡς ἐναγοῦς τῆς αὐτῶν πόλεως μὴ ἐπιβήσεσθαι πρότερον , εἰ μὴ πύθοιτο εἰς Ἑλληνισμὸν μεταβαλόντας .
παραπλήσια δὲ καὶ τοῖς ἐν Παλαιστίνῃ Κωνσταντιεῦσι ἐγκαλῶν προσένειμε Γαζαίοις τὴν αὐτῶν πόλιν .
ταύτην γὰρ τὴν Κωνστάντειαν , ὡς ἐκ τῶν πρόσθεν ἔγνωμεν , ἐπίνειον Γαζαίων οὖσαν καὶ Μαϊουμᾶν προσαγορευομένην , μαθὼν Κωνσταντῖνος ἐς τὰ μάλιστα τὴν Χριστιανῶν θρησκείαν πρεσβεύειν , ἀξίᾳ πόλεως ἐτίμησε καὶ Κωνσταντίῳ τῷ παιδὶ ἐπωνόμασε καὶ καθ ἑαυτὴν πολιτεύεσθαι διετάξατο , λογισάμενος ἄδικον εἶναι τελεῖν ὑπὸ Γαζαίοις εἰσάγαν ἑλληνίζουσιν .
ἐπεὶ δὲ εἰς τὴν βασιλείαν παρῆλθεν Ἰουλιανός , δίκην ἔλαχον οἱ Γαζαῖοι τοῖς Κωνσταντιεῦσι .
καὶ δικαστὴς καθίσας αὐτὸς προσένειμεν Γάζῃ τὴν Κωνστάντειαν , ἀμφὶ τοὺς εἴκοσι σταδίους διεστῶσαν ·
καὶ τὸ ἐξ ἐκείνου τῆς προτέρας ἀφαιρεθεῖσα προσηγορίας παραθαλάττιον μέρος τῆς Γαζαίων πόλεως ὀνομάζεται .
κοινοὶ δὲ αὐτοῖς πολιτικοὶ ἄρχοντες καὶ στρατηγοὶ καὶ τὰ δημόσια πράγματα 0 .
μόνα δὲ τὰ περὶ τὴν ἐκκλησίαν εἰσέτι καὶ νῦν δύο πόλεις δείκνυσιν ·
ἑκατέρα γὰρ ἰδίᾳ ἐπίσκοπον καὶ κλῆρον ἔχει καὶ πανηγύρεις μαρτύρων καὶ μνείας τῶν παρ αὐτοῖς γενομένων ἱερέων καὶ ὅρους τῶν πέριξ ἀγρῶν , οἷς τὰ ἀνήκοντα ἑκατέρᾳ ἐπισκοπῇ θυσιαστήρια διορίζεται .
τῶν οὖν καθ ἡμᾶς ἐπισκόπων τις τῆς Γαζαίων πόλεως , τετελευτηκότος τοῦ προεστῶτος τῆς Μαϊουμιτῶν ἐκκλησίας , ἐσπούδασεν ἀμφοτέρους τοὺς κλήρους ὑφ ἑαυτὸν ποιῆσαι , μὴ θεμιτὸν εἶναι λέγων μιᾶς πόλεως δύο ἐπισκόπους προεστάναι .
ἀντειπόντων δὲ τῶν Μαϊουμιτῶν διέγνω ἡ τοῦ ἔθνους σύνοδος καὶ ἕτερον ἐχειροτόνησεν ἐπίσκοπον , πάντως που προσήκειν δοκιμάσασα τοὺς δι εὐσέβειαν δικαίων πόλεως ἀξιωθέντας , διὰ δὲ κρίσιν Ἑλληνιστοῦ βασιλέως ἄλλως πράξαντας , ἐν ἱερωσύναις καὶ τάξει ἐκκλησιῶν μὴ χρῆναι ἀφαιρεῖσθαι τῶν δοθέντων γερῶν .
ἀλλὰ ταῦτα μὲν ὕστερον ὧδε ἀπέβη .
περὶ δὲ τὸν αὐτὸν χρόνον καὶ τὴν πρὸς τῷ Ἀργαίῳ Καισάρειαν , μεγάλην καὶ εὐδαίμονα καὶ μητρόπολιν οὖσαν τοῦ Καππαδοκῶν κλίματος , ἐκ τοῦ καταλόγου τῶν πόλεων ἐξήλειψεν ὁ βασιλεὺς καὶ τῆς ἐπωνυμίας τοῦ Καίσαρος ἀφείλετο , ἧς πάλαι ἔτυχεν ἐπὶ Κλαυδίου Καίσαρος , Μάζακα τὸ πρὶν ὀνομαζομένη .
ἐμίσει γὰρ καὶ πρότερον ἐξαίσιον μῖσος τοὺς αὐτῆς οἰκήτορας ὡς πανδημεὶ χριστιανίζοντας καὶ πάλαι καθελόντας τοὺς παρ αὐτοῖς νεὼς πολιούχου Διὸς καὶ πατρῴου Ἀπόλλωνος ·
ἐπεὶ δὲ καὶ τὸ τῆς Τύχης , ὃ μόνον περιελείφθη , αὐτοῦ βασιλεύοντος πρὸς τῶν Χριστιανῶν ἀνετράπη , δεινῶς ἀπηχθάνετο πάσῃ τῇ πόλει καὶ ἐδυσφόρει .
καὶ Ἕλληνας μέν , τοὺς ὄντας εὐαριθμήτους μάλα , ἐμέμφετο ὡς μὴ ἐπαμύναντας καί , εἰ παθεῖν ἔδει τι , προθύμως ὑπὲρ τῆς Τύχης ὑπομείναντας .
πάντα δὲ τὰ κτήματα καὶ τὰ χρήματα τῶν ἐν Καισαρείᾳ καὶ ὑπὸ τοὺς αὐτῆς ὅρους ἐκκλησιῶν , ἐρευνώμενα μετὰ βασάνων , εἰς μέσον φέρεσθαι προσέταξεν , αὐτίκα δὲ τριακοσίας λίτρας χρυσοῦ τῷ ταμιείῳ ἐκτῖσαι , κληρικοὺς δὲ πάντας ἐγγραφῆναι τῷ καταλόγῳ τῶν ὑπὸ τὸν ἄρχοντα τοῦ ἔθνους στρατιωτῶν , ὃ δαπανηρὸν εἶναι σφόδρα καὶ ἐπονείδιστον ἐν ταῖς τῶν Ῥωμαίων στρατιαῖς νομίζεται , τὸ δὲ πλῆθος τῶν Χριστιανῶν σὺν γυναιξὶ καὶ παισὶ ἀπογράψασθαι καὶ καθάπερ ἐν ταῖς κώμαις φόρους τελεῖν 0 ·
ἐνορκῶν δὲ ἠπείλησεν ὡς , εἰ μὴ τάχος τὰ ἱερὰ ἀνεγείρωσιν , οὐ παύσεται μηνιῶν καὶ κακῶς ποιῶν τὴν πόλιν , καὶ οὐ δὲ τὰς κεφαλὰς συγχωρήσει τοὺς Γαλιλαίους ἔχειν  ὧδε γὰρ ἐπιτωθάζων καλεῖν εἰώθει τοὺς Χριστιανούς  .
ἐξέβη δ ἂν ἴσως εἰς ἔργον ἡ ἀπειλή , εἰ μὴ θᾶττον ἐτελεύτησεν .
ἐπεὶ καὶ παρὰ τὴν ἀρχὴν οὐκ ἐλεῶν τοὺς Χριστιανοὺς φιλανθρωπότερος ἐφάνη τῶν πρόσθεν διωξάντων τὴν ἐκκλησίαν , ἀλλ ἐκ τῶν φθασάντων εὑρὼν οὐδὲν ὄφελος εἶναι τιμωριῶν εἰς σύστασιν Ἑλληνισμοῦ , ταύτῃ δὲ μάλιστα τὰ Χριστιανῶν ηὐξῆσθαι καὶ ἐνδοξότερα γεγενῆσθαι τῇ ἀνδρείᾳ τῶν διὰ τὸ δόγμα ἀποθανεῖν ἑλομένων .
ὅθεν δόξης αὐτοῖς φθονῶν , οὐ φειδόμενος , πυρὶ μὲν χρῆσθαι ἢ σιδήρῳ ἢ τοῖς τοῦ σώματος αἰκισμοῖς ἢ τῷ καταποντῶσαι καὶ ζῶντας κατορύττειν , ἃ τὸ πρὶν ἐσπουδάζετο , οὐκ ἀναγκαῖον εἶδεν εἰς μετάστασιν γνώμης , λόγῳ δὲ καὶ παραινέσει πείθειν ἡγεῖτο τὰ πλήθη εἰς Ἑλληνισμὸν μεταβαλεῖν , καὶ τοῦ σκοποῦ περιέσεσθαι ῥᾳδίως , εἰ βιάζεσθαι μὴ ἀξιώσας ἐκ παραδόξου φιλάνθρωπός τις εἶναι δόξει περὶ αὐτούς .
λέγεται γοῦν θυομένῳ αὐτῷ ἐν τῷ Κωνσταντινουπόλεως Τυχείῳ προσελθόντα Μάριν τὸν Χαλκηδόνος ἐπίσκοπον ἀσεβῆ τε δημοσίᾳ ὑβρίσαι καὶ ἄθεον καὶ ἀποστάτην προσειπεῖν ·
τὸν δὲ μόνην αὐτῷ ὀνειδίσαι τὴν τύφλωσιν 0 ·
ὑπὸ χειραγωγῷ γὰρ προεληλύθει γέρων ὢν καὶ τοὺς ὀφθαλμοὺς ὑποκεχυμένος .
ἐπεὶ δὲ καὶ ἐπισκώπτων , οἷά περ εἰώθει , εἰς τὸν Χριστὸν βλασφημῶν οὐ δὲ ὁ Γαλιλαῖός σου θεός , εἶπε , θεραπεύσει σε , ὑπολαβὼν Μάρις ἀλλ  ἐγὼ χάριν ἔχω τῷ θεῷ μου τῆς τυφλώσεως , ἔφη , ἵνα μή σε θεάσωμαι τῆς εὐσεβείας ἐκπεπτωκότα .
καὶ ὁ βασιλεὺς μηδὲν ἀποκρινάμενος παρέδραμεν .
ᾤετο γὰρ ταύτῃ μᾶλλον τὸν Ἑλληνισμὸν κρατῦναι , ἀνεξίκακον καὶ πρᾶον ἀδοκήτως τῷ πλήθει τῶν Χριστιανῶν ἑαυτὸν ἐπιδεικνύς .
ταῦτα δὲ σπουδάζων πᾶσι μὲν τοῖς ἐπὶ Κωνσταντίου φυγαδευθεῖσι διὰ θρησκείαν ἀνῆκε τὴν φυγήν , καὶ τοῖς δημευθεῖσι νόμῳ τὰ σφέτερα ἀπέδωκε ·
τοῖς δὲ δήμοις προηγόρευεν μηδένα ἀδικεῖν τῶν Χριστιανῶν μη δὲ ὑβρίζειν μη δὲ ἄκοντας πρὸς θυσίαν ἕλκειν , τοὺς δὲ ἑκοντὶ τοῖς βωμοῖς προσιόντας πρότερον ἐξιλεοῦσθαι οὓς Ἕλληνες καλοῦσιν ἀποτροπαίους δαίμονας , καὶ καθαίρεσθαι καθαρσίοις οἷς ἔθος αὐτοῖς 0 .
κληρικοὺς μέντοι πᾶσαν ἀτέλειαν καὶ τιμὴν καὶ τὰ σιτηρέσια ἀφείλετο , καὶ τοὺς ὑπὲρ αὐτῶν κειμένους νόμους ἀνεῖλε , καὶ τοῖς βουλευτηρίοις ἀπέδωκε , μέχρι τε παρθένων καὶ χηρῶν τὰς δι ἔνδειαν ἐν τοῖς κλήροις τεταγμένας εἰσπράττεσθαι προσέταξεν , ἃ πρὶν παρὰ τοῦ δημοσίου ἐκομίσαντο .
ἡνίκα γὰρ Κωνσταντῖνος τὰ τῶν ἐκκλησιῶν διέταττε πράγματα , ἐκ τῶν ἑκάστης πόλεως φόρων τὰ ἀρκοῦντα πρὸς παρασκευὴν ἐπιτηδείων ἀπένειμε τοῖς πανταχῇ κλήροις , καὶ νόμῳ τοῦτο ἐκράτυνεν , ὃς καὶ νῦν κρατεῖ , ἐξ οὗ τέθνηκεν Ἰουλιανὸς ἐπιμελῶς φυλαττόμενος .
ὠμοτάτην δὲ καὶ χαλεπωτάτην τήνδε γενέσθαι φασὶ τὴν εἴσπραξιν .
μαρτυρεῖ δὲ καὶ τὰ τότε παρὰ τῶν πρακτόρων γενόμενα γραμματεῖα τοῖς εἰσπραχθεῖσιν εἰς ἀπόδειξιν τῆς ἀναδόσεως ὧν εἰλήφεσαν κατὰ τὸν Κωνσταντίνου νόμον .
Οὐκ ἐν τούτοις δὲ μόνον ἵστατο ἡ τοῦ κρατοῦντος πρὸς τὴν θρησκείαν ἀπέχθεια ·
σπουδῇ δὲ τοῦ πρὸς τὸ δόγμα μίσους οὐδὲν εἶδος παρέλειπεν εἰς καθαίρεσιν τῆς ἐκκλησίας , χρήματά τε καὶ ἀναθήματα καὶ τὰ ἱερὰ σκεύη ἀφαιρούμενος , τούς τε καταβληθέντας νεὼς ἐπὶ τῆς Κωνσταντίνου καὶ Κωνσταντίου ἡγεμονίας βιαζόμενος τοὺς καθελόντας ἀνοικοδομεῖν ἢ τὰς ὑπὲρ αὐτῶν ἀποτιμήσεις ἐκτιννύειν .
ἐκ δὲ τούτων μηδέτερον ἐπιτελεῖν δυνάμενοι , προσέτι δὲ κατὰ τὴν ἀναζήτησιν τῶν ἱερῶν χρημάτων , ἱερεῖς τε καὶ κληρικοὶ καὶ τῶν ἄλλων Χριστιανῶν πολλοὶ χαλεπῶς ἐβασανίζοντο καὶ δεσμωτηρίοις ἐνεβάλλοντο .
ὥστε πανταχόθεν συμβαλεῖν ἔστι φόνων μὲν ἕνεκα καὶ περινοίας τῶν εἰς τὸ σῶμα τιμωριῶν μετριώτερον αὐτὸν γενέσθαι τῶν πρὸ τοῦ διωξάντων τὴν ἐκκλησίαν , ἐν δὲ τοῖς ἄλλοις χαλεπώτερον 0 .
φαίνεται γὰρ ἐν πᾶσιν αὐτὴν κακῶς ποιήσας , πλὴν ὅτι τοὺς ἀλλοτρίαν οἰκεῖν κατα  δικασθέντας ἱερέας ἐπὶ τῆς Κωνσταντίου βασιλείας μετεκαλέσατο .
λέγεται δὲ μὴ φειδοῖ τῇ περὶ αὐτοὺς ταῦτα προστάξαι , ἀλλ ὥστε ἢ ὑπὸ τῆς πρὸς ἀλλήλους ἔριδος ἐμφυλίῳ μάχῃ πολεμεῖσθαι τὴν ἐκκλησίαν καὶ τῶν οἰκείων διαμαρτεῖν θεσμῶν , ἢ Κωνστάντιον διαβάλλων .
ᾤετο γὰρ σχεδὸν πρὸς πᾶν τὸ ὑπήκοον καὶ τελευτήσαντι τούτῳ μῖσος κατασκευάσειν τοὺς μὲν Ἑλληνιστὰς ὡς ὁμόφρονας θεραπεύων , τοὺς δὲ διὰ Χριστὸν ἐπ ἐκείνου κακῶς παθόντας ὡς ἠδικημένους ἐλεῶν .
ἀμέλει τοι καὶ τοὺς εὐνούχους ὡς αὐτῷ καταθυμίους τῶν βασιλείων ἐξέβαλεν ·
Εὐσέβιον δὲ τὸν μείζονα τῆς βασιλικῆς αὐλῆς θανάτῳ ἐζημίωσε ·
καὶ ἰδίᾳ γὰρ αὐτῷ λύπη τις ἦν πρὸς τοῦτον , καθότι Γάλλον τὸν ἀδελφὸν τῇ αὐτοῦ ἐπιβουλῇ ἀνῃρῆσθαι ὑπώπτευεν .
ἀέτιον δὲ τὸν ἀρχηγὸν τῆς Εὐνομίου αἱρέσεως , ὡς ὑπὸ Κωνσταντίου ὑπερορίαν φυγὴν καταδικασθέντα καὶ ἄλλως ὕποπτον διὰ τὴν πρὸς Γάλλον ὁμιλίαν , εὐμενῶς μάλα γράψας μετεκαλέσατο πρὸς αὐτόν , δημόσια ὑποζύγια δεδωκώς .
ἐκ τοιαύτης δὲ αἰτίας καὶ Ἐλεύσιον τὸν Κυζίκου ἐπίσκοπον ὑπὸ βαρυτάτῳ ἐπιτιμίῳ προσέταξε τότε ταῖς αὐτοῦ δαπάναις ἐν δύο μόνοις μησὶν ἀνοικοδομῆσαι τὴν Ναυατιανῶν ἐκκλησίαν ἣν ἐπὶ Κωνσταντίου καθεῖλε .
καὶ ἄλλα δὲ πολλὰ ἂν εὕροι τις , ἃ διὰ μῖσος τοῦ πρὸ αὐτοῦ ἡγεμονεύσαντος τὰ μὲν αὐτὸς ἐποίησε , τὰ δὲ ἄλλων ποιούντων ἠνέσχετο .
ἐν δὲ τῷ τότε καὶ Ἀθανάσιος τὸν πρὸ τοῦ χρόνον λανθάνων ὅπῃ διέτριβεν , ἀγγελθείσης τῆς Κωνσταντίου τελευτῆς ἀνεφάνη νύκτωρ ἐν τῇ Ἀλεξανδρέων ἐκκλησίᾳ .
ἦν δὲ τοῦτο εἰκότως παράδοξον , ἐξαπίνης ὧδε παρὰ προσδοκίαν συμβάν .
ἡνίκα γὰρ ἐξ ἐπιβουλῆς τῶν Γεωργίου ἐπιτηδείων προστάξαντος τοῦ βασιλέως σπουδάσας αὐτὸν συλλαβέσθαι ὁ τῶν ἐν Αἰγύπτῳ ταγμάτων ἡγεμὼν ἀπέτυχεν , ὡς ἐν τοῖς πρόσθεν εἴρηται , διαφυγὼν μέχρι τῆς παρούσης ἡγεμονίας παρά τινα παρθένον ἱερὰν ἐν Ἀλεξανδρείᾳ ἐκρύπτετο .
ἣν ἐπὶ τοσοῦτον κάλλει τὰς τότε γυναῖκας ὑπερβαλέσθαι παρειλήφαμεν , ὡς θαῦμα μὲν αὐτὴν εἶναι τοῖς ὁρῶσι , φευκτέαν δὲ τοῖς ἐπιείκειαν καὶ σωφροσύνην ἐπαγγελλομένοις , ἵνα μή τινα ψόγον ἐξ ὑπονοίας αὐτοῖς προστρίψηται .
ἦν γὰρ καὶ ἐν ἀκμῇ τῆς ὥρας σεμνή τε καὶ σώφρων εἰσάγαν , ἃ μη δὲ τῆς φύσεως συλλαμβανούσης διακοσμεῖν εἴωθε τὸ σῶμα εἰς εὐπρέπειαν καὶ κάλλος .
ἦ γὰρ ἀληθὲς εἰπεῖν οὐχ , ὥς τισι δοκεῖ , ὁποῖα τὰ σώματα , τοιαύτην εἶναι τὴν ψυχήν , ἀλλ ἐν τοῖς τῆς ψυχῆς ἐπιτηδεύμασιν ἀπεικονίζεσθαι τὸ τοῦ σώματος ἦθος , καὶ τὸν αὐτόν , ὅπῃ ἂν τύχῃ ἐπιτηδεύων , τοιοῦτον καὶ διαφαίνεσθαι καθ ὃν ἂν ἐπιτηδεύῃ καιρόν 0 1 2 ·
καὶ τούτῳ μὲν τῷ λόγῳ , εἴ τις ἀκριβῶς ἐξετάσειεν , οὐδεὶς οἶμαι ἀντερεῖ .
ἀθανάσιον δὲ λόγος κατὰ θείαν ὄψιν ὡδὶ ὑποθεμένην αὐτῷ σωθήσεσθαι πρὸς ταύτην τὴν παρθένον καταφυγεῖν 0 .
καί μοι δοκεῖ πρὸς τὴν ἀπόβασιν ὁρῶντι οὐκ ἀθεεὶ ταῦτα οἰκονομηθῆναι , ἀλλ ὥστε καὶ τοὺς Ἀθανασίου ἐπιτηδείους μὴ ἔχειν πράγματα , εἴ τις αὐτοὺς πολυπραγμονεῖν περὶ αὐτοῦ ἐπεχείρησεν ἢ ὀμνύναι ἐβιάσατο , καὶ αὐτὸν διαλαθεῖν παρὰ ταύτῃ κρυπτόμενον , ἣ τῷ μὲν κάλλει οὐ συνεχώρει ὑπονοεῖσθαι ἐνθάδε διάγειν τὸν ἱερέα , δι ἀνδρείαν δὲ αὐτὸν ὑπεδέξατο καὶ διὰ φρόνησιν ἀπέσωσεν , ἐπὶ τοσοῦτον πιστοτάτη φύλαξ καὶ διάκονος σπουδαία γενομένη , ὡς πόδας αὐτοῦ νίπτειν καὶ τὰ περὶ τροφὴν καὶ τ ἆλλα πάντα , καὶ ὅσα φύσις ὑπομένειν βιάζεται ἐν ταῖς κατεπειγούσαις χρείαις , μόνην αὐτὴν διακονεῖσθαι , προσέτι δὲ καὶ βίβλους ὧν ἐδεῖτο παρ ἄλλων κομίζειν , καὶ ἐπὶ πολλῷ χρόνῳ τούτων γινομένων μηδένα τῶν οἰκούντων τὴν Ἀλεξανδρέων πόλιν μαθεῖν .
ὁ μὲν οὖν Ἀθανάσιος ὧδε διασωθείς , ἀπροσδοκήτως ἐν τῇ ἐκκλησίᾳ φανείς , οὐ δ ὅθεν προῆλθεν ἐγιγνώσκετο ·
περιχαρὴς δὲ γενόμενος ὁ τῶν Ἀλεξανδρέων λαὸς τὰς ἐκκλησίας αὐτῷ παρέδωκεν .
ἐκβληθέντες δὲ οἱ τὰ Ἀρείου φρονοῦντες ἐν ἰδιωτῶν οἰκίαις καθ ἑαυτοὺς ἐκκλησίαζον Λούκιον ἀντὶ Γεωργίου τῆς αὐτῶν αἱρέσεως ἐπίσκοπον προβαλλόμενοι .
γεώργιος γὰρ ἔτυχεν ἤδη ἀναιρεθείς ·
ἅμα γὰρ δημοσίᾳ δῆλον ἐποίησαν οἱ ἄρχοντες τετελευτηκέναι Κωνστάντιον , αὐτοκράτορα δὲ Ἰουλιανὸν εἶναι , ἐστασίασε τὸ Ἑλληνικὸν πλῆθος τῶν Ἀλεξανδρέων ·
κεκραγότες τε καὶ λοιδορούμενοι ὥρμησαν ἐπ αὐτὸν ὡς παραχρῆμα ἀναιρήσοντες , ἀνακοπέντες δὲ τῆς παραυτίκα ὁρμῆς τότε μὲν αὐτὸν ἐν δεσμοῖς εἶχον .
οὐκ εἰς μακρὰν δὲ καταδραμόντες ἕωθεν εἰς τὸ δεσμωτήριον ἀναιροῦσιν αὐτόν , καὶ καμήλῳ ἐπιθέντες , διημερεύσαντές τε ἐν ταῖς κατ αὐτοῦ ὕβρεσι , περὶ δείλην ὀψίαν πυρὶ παρέδωκαν .
οὐκ ἀγνοῶ δὲ ὡς οἱ ἀπὸ τῆς Ἀρείου αἱρέσεως τάδε λέγουσι παθεῖν τὸν Γεώργιον πρὸς τῶν τοῦ Ἀθανασίου σπουδαστῶν .
ἐγὼ δὲ τῶν Ἑλληνιστῶν ἡγοῦμαι μᾶλλον εἶναι τὸ δρᾶμα , λογιζόμενος ὡς μείζους οὗτοι καὶ πλείους ἀφορμὰς μίσους πρὸς αὐτὸν εἶχον , καὶ μάλιστα τὴν περὶ τὰ ξόανα καὶ τοὺς ναοὺς ὕβριν καὶ τὴν τῶν θυσιῶν καὶ πατρίων κώλυσιν .
ἐπέτεινε δὲ τὴν πρὸς αὐτὸν ἀπέχθειαν καὶ ἡ ἐν τοῖς βασιλείοις δύναμις ·
καὶ οἷα φιλεῖ δῆμος πρὸς τοὺς ἐν δυνάμει πάσχειν , οὐκ ἀνεκτὸν ἡγοῦντο .
πρὸς δὲ τούτοις καὶ τοιόνδε τότε συνέβη περὶ τὸ καλούμενον παρ αὐτοῖς Μίθριον ·
τοῦτον γὰρ τὸν τόπον ἔρημον πάλαι γενόμενον ἐδωρήσατο Κωνστάντιος τῇ Ἀλεξανδρέων ἐκκλησίᾳ .
γεωργίου δὲ εἰς ἐπισκευὴν εὐκτηρίου οἴκου ἀνακαθαίροντος , ἄδυτον ἀνεφάνη , ἐν ᾧ ξόανα μὲν ἴσως καὶ ὄργανά τινα εὑρέθη τῶν ἐνθάδε τότε μυούντων ἢ τελουμένων , ἃ τοῖς ὁρῶσι γελοῖά τε καὶ ξένα ἐδόκει .